পারসিক বাগান
পারসিক বাগান বা ইরানি বাগান (ফার্সি: باغ ایرانی) দ্বারা উপস্থাপিত বাগান নকশার ঐতিহ্য এবং শৈলী হল "ভূদৃশ্য" বাগানের একটি শৈলী যা হাখমানেশি সাম্রাজ্যের আমলে উদ্ভূত হয়েছিল। প্যারাডাইস বাগান, পারসিক বাগানের একটি উদাহরণ, যা আন্দালুসিয়া থেকে বিশেষকরে ভারত এবং তার বাইরেও বাগান নকশাকে প্রভাবিত করেছে। আলহামরা বাগানগুলিতে স্পেনের আল-আন্দালুসের যুগ থেকে মুরিশ প্রাসাদ স্কেলে পারসিক বাগানের দর্শন এবং শৈলীর চর্চা দেখা যায়। ভারতে মুঘল সাম্রাজ্যের যুগ থেকে হুমায়ুনের সমাধিসৌধ এবং তাজমহলে বিশ্বের সবচেয়ে বড় কিছু পারসিক বাগান রয়েছে।